《西山爽气》
明代·梁兰

飞轩轶西昊，山气何萧森。始欣日夕佳，稍疑烟雾深。

凝窗影暂日，袭袂凉颇侵。初阳丽晴景，缥缈翳长林。

凭高引遐眺，足以清烦襟。时还理孤桐，泠泠谐商音。

流飙倏而至，天碧秋沈沈。

作者简介：明江西泰和人，字庭秀，又字不移。师陈一德。工诗，但才调不如师。间居不仕，自号畦乐。有《畦乐诗集》。